**Latviešu valoda mazākumtautību skolā**

**2.klase**

**Skolotāja grāmata**

Metodiskais līdzeklis komplektā ar mācību grāmatu

„Latviešu valoda mazākumtautību skolā. 2. klase”

**Priekšvārds**

1. Latviešu valodas mācību līdzekļu komplekta vispārīgs raksturojums – 5. lpp.

2. Latviešu valodas mācību priekšmeta programmas raksturojums – 9. lpp.

2.1. Latviešu valodas mācību mērķi un uzdevumi – 9. lpp.

2.2. Latviešu valodas mācību saturs – 10. lpp.

3. Latviešu valodas mācību satura apguves plānojums un metodiskais nodrošinājums

1. nodaļa – 21. lpp.

2. nodaļa – 28. lpp.

3. nodaļa – 35. lpp.

4. nodaļa – 42. lpp.

**PRIEKŠVĀRDS**

Latvijā skolotāju, arī latviešu valodas kā otrās valodas skolotāju, profesionālā kompetence, pieredze un atbildība ir ļoti liela. Gan valsts pārbaudes darbu rezultāti, gan skolotāju un skolēnu ikdienas mācību darbība stundā, gan skolotāju darbība profesionālās pilnveides kursos, kā arī pētījumi apliecina, ka mazākumtautību skolēnu latviešu valodas prasmes ir pietiekami augstas. Skolēni un vecāki pozitīvi novērtē latviešu valodas apguvi skolā un skolotāju profesionalitāti. Tāpēc metodiskais līdzeklis „Latviešu valoda mazākumtautību skolā. 2. klase. Skolotāja grāmata” ir veidots, balstoties uz pārliecību, ka skolotājs vislabāk zina, kādā veidā piedāvātais mācību saturs ir apgūstams konkrētā pedagoģiskā situācijā. **Skolotāja grāmatai ir tikai ieteikuma raksturs,** lai atbalstītu jauno skolotāju bez darba pieredzes vai ar ļoti mazu pieredzi, kā arī palīdzētu jau pieredzējušiem skolotājiem un pilnveidotu viņu profesionalitāti.

„Latviešu valoda mazākumtautību skolā. 2. klase. Skolotāja grāmata” ir metodiskais līdzeklis latviešu valodas kā otrās valodas mācību līdzekļu komplektam „Latviešu valoda mazākumtautību skolā. 2. klase. Mācību grāmata”, „Latviešu valoda mazākumtautību skolā. 2. klase. Darba burtnīca” un „Latviešu valoda mazākumtautību skolā. 2. klase. Interaktīvi pašmācības uzdevumi”.

Metodiskā izdevuma pirmajā daļā autores pamato mācību līdzekļa „Latviešu valoda mazākumtautību skolā. 2. klase. Mācību grāmata” mācību satura un pedagoģiskās pieejas izvēli.

Minētā metodiskā uzdevuma otrajā daļā autores piedāvā latviešu valodas apguves programmu 2. klasei skolās, kas īsteno mazākumtautību izglītības programmas. Mācību priekšmeta programmā nosaukts latviešu valodas mācību priekšmeta mērķis un uzdevumi, atklāts latviešu valodas mācību priekšmeta saturs un sasniedzamais rezultāts atbilstoši latviešu valodas un literatūras pamatizglītības standartam skolās, kas īsteno mazākumtautību izglītības programmas (http://likumi.lv/doc.php?id=268342). Izveidotā mācību priekšmeta programma sniedz skolotājam iespēju apzināties, kuras standarta prasības tiek sasniegtas konkrētā mācību satura apguvē, tādējādi padarot mācību darbību jēgpilnu un mērķtiecīgu. Gan piedāvātajā latviešu valodas apguves saturā, gan sasniedzamajā rezultātā īstenots kompleksums (kompleksā pieeja): **saturs un sasniedzamais rezultāts tiek īstenots visos četros runas veidos – klausoties, runājot, lasot** un **rakstot.** Izveidotajā latviešu valodas apguves programmā **mācību saturs sniedz** **iespēju apgūt un pilnveidot valodas komunikatīvās funkcijas** – nosaukšanas, kontaktveidošanas, informācijas apmaiņas, attieksmju un emociju izteikšanas, instruēšanas un iztēles funkciju.

Trešajā daļā autores piedāvā **metodiskos komentārus mācību satura īstenošanai** un **mācību stundu plānošanas paraugus.**

Ceturtajā daļā autores sniedz gan metodiskus ieteikumus vērtēšanai, gan **formatīvās** un **summatīvās vērtēšanas paraugus.**

Nobeigumā ir izmantotās literatūras saraksts.

*Cerībā uz sadarbību un vēlot gūt prieku kopīgā mācību darbībā ar skolēniem,*

*mācību līdzekļa komplekta autores*

**1. LATVIEŠU VALODAS MĀCĪBU LĪDZEKĻU KOMPLEKTA VISPĀRĪGS RAKSTUROJUMS**

Latviešu valodas mācību saturs balstās vairākos vispārdidaktiskos un lingvodidaktiskos nosacījumos.

Mācību līdzekļu komplekts „Latviešu valoda mazākumtautību skolā. 2. klase. Mācību grāmata”, „Latviešu valoda mazākumtautību skolā. 2. klase. Darba burtnīca” un „Latviešu valoda mazākumtautību skolā. 2. klase. Interaktīvi pašmācības uzdevumi” ir **komunikatīvi orientēts mācību līdzeklis**, kurā

* mērķi, uzdevumi un sasniedzamais rezultāts vērsts uz valodas, komunikatīvās, sociokultūras un mācību kompetenču pilnveidi to savstarpējā mijiedarbībā,
* saturā īstenota tematiskā pieeja, kas nodrošina iespēju izmantot latviešu valodu kā domāšanas, saziņas un pasaules izziņas līdzekli daudzveidīgās saziņas un mācību situācijās,
* valodas likumības pakārtotas saziņas prasmju apguvei,
* paredzamais rezultāts aptver visus četrus runas veidus – klausīšanos, runāšanu, lasīšanu un rakstīšanu,
* ir starppriekšmetu saikne ar dzimto valodu, dabaszinībām, vizuālo mākslu, mājturību un tehnoloģijām, sociālajām zinībām,
* ir iespējas patstāvīgai un radošai skolēnu darbībai.

Jaunajā mācību līdzekļu komplektā ir īstenoti komunikatīvās pieejas pamatprincipi:

* uz darbību orientēta pieeja;
* runas darbības prasmju apguve;
* dažādu kompetenču (kompetences veidu) attīstīšana;
* komunikatīvā gramatikas apguve;
* autentiska un mērķtiecīga saziņa;
* runas situācijas un runas likumību izpratne;
* daudzveidīgu saziņas stratēģiju izmantošana;
* valodas jaunatklāsme un jaunrade;
* aktīva sadarbība, risinot noteiktus saziņas uzdevumus.

(*A. Šalme*. Latviešu valodas kā svešvalodas apguves pamatjautājumi. LVA: 2011, 109)

Balstoties uz komunikatīvās pieejas idejām un apzinoties, ka valoda ir saziņas līdzeklis, liela vērība mācību līdzekļu komplektā ir pievērsta klausīšanās un runāšanas prasmēm. Mācību stundā, pirmkārt, jāveido **aktīva saziņas gaisotne** un jārada **komunikācijai labvēlīgi apstākļi**, kas rosinātu vajadzību un vēlēšanos iesaistīties runas procesā (*Šalme, Lazdiņa*, 2008). Valodas apguves procesā, protams, ir jāattīsta visi runas darbības veidi, bet vislielākā uzmanība jāpievērš mutvārdu komunikācijai, kurā skolēni attīsta prasmi izteikt savas domas un pamatot tās, sniegt un iegūt informāciju, pārliecināt, lūgt, aicināt, sadarboties, instruēt, paust emocijas, jūtas u. tml.

Lai veicinātu iepriekšminēto prasmju pilnveidi, mācību līdzekļu komplektā ir izvēlēti temati, kas, autoruprāt, sekmē domu apmaiņu un vēlēšanos paust viedokli un emocijas. Piedāvātās saziņas situācijas **balstās ne tikai skolēnu iepriekšējā pieredzē** un valodas zināšanās, **bet prasa no skolēna radošu attieksmi pret valodu**, paplašina esošo pieredzi par apkārtējo pasauli un pilnveido valodas prasmes, **sekmējot arī daudzveidīgu valodas mācīšanās stratēģiju izmantošanu.**

Piedāvāto tematu ietvaros skolēns apgūst atbilstošu leksiku, kuru gan vairs **nav iespējams normēt** tik precīzi kā pirmsskolā un 1. klasē, jo latviešu valoda tiek apgūta jau vairākus gadus. Skolēns dažus priekšmetus apgūst bilingvāli vai latviski, latviešu valoda tiek izmantota saziņā arī ārpus skolas. Vārdu krājuma papildināšana notiek aktīvi klausoties, pašam cenšoties atrast valodas līdzekļus saziņai, iepazīstoties ar jaunu vārdu darināšanu latviešu valodā, izmantojot sinonīmiju un antonīmiju, kā arī lasot un noskaidrojot nesaprotamo vārdu nozīmi vai arī izmantojot kontekstu.

Latviešu valodas kā otrās valodas mācību satura lingvistiskā un didaktiskā vienība ir teksts. Izvēlētie teksti ir

* aktīvas domu apmaiņas ierosinātāji,
* gramatisko likumību „ilustrācijas”,
* informatīvs materiāls, kuru apkopo, strukturē, izceļ galveno u. tml.,
* literāri teksti, kurus skolēns mācās interpretēt: atrast galvenos varoņus, noteikt norises laiku un vietu, uztvert galveno domu, raksturot savas izjūtas u. tml.,
* folkloras teksti, kuri galvenokārt attīsta sociokultūras kompetenci un ļauj iepazīt latviešu tautas kultūras vērtības.

Tā kā tekstu izmantošanas funkcijas ir ļoti daudzveidīgas, atšķiras arī tekstu grūtības pakāpe, izmantotā leksika un gramatiskās konstrukcijas. Skolēnam nedrīkstētu rasties sajūta, ka tikai rakstnieki un dzejnieki spēj rakstīt un veidot tekstu, tāpēc **līdzās literāriem tekstiem skolēniem ir nepieciešami teksti, ar kuriem skolēns varētu identificēties, tādējādi sekmējot uzdrīkstēšanos un motivāciju radīt savu tekstu.**

Attīstot visus runas darbības veidus, mācību līdzekļu komplektā tiek sekmēta arī gramatikas apguve atbilstoši komunikatīvās pieejas izpratnei par valodas likumību mācīšanos. Gramatiku, kā atzīst valodniece N. Nau, var mācīties vismaz trīs veidos: **izmantojot formālo pieeju, mācoties tieši, izmantojot komunikatīvo pieeju.**

Komunikatīvās pieejas pārstāvji noliedz pieņēmumu, ka gramatikas likumi būtu jāmāca pakāpeniski, secīgi un pa vienam. Komunikatīvā pieeja paredz, ka skolēniem pašiem jāatklāj valodas sistēma, jāpamana noteiktas formas un sistēmas, bet skolotājs šajā procesā sekmē tādu saziņas situāciju veidošanos un tādu tekstu izvēli, kas sekmētu valodas sistēmas apguvi. Līdz 5. klasei, autoruprāt, skolēnam **nepieciešams apgūt „iekšējo” gramatiku**, kas veidojas aktīvas saziņas apstākļos. Tāpēc mācību līdzekļu komplektā ir doti gan **konkrēti valodas modeļi noteiktu valodas uzdevumu veikšanai** un konkrētu komunikatīvo funkciju izteikšanai (tiešā pieeja gramatikas apguvē), gan **gramatiskās sistēmas paradigmas** (likumības), kuras palīdz apzināt un apgūt latviešu valodu kā zīmju sistēmu.

Valodas apguvi, motivāciju un interesi patstāvīgi mācīties sekmē arī izvēlētā grāmatas struktūra.

1. Mācību saturs ir sadalīts tematos un apakštematos. **Temati ir kopīgi** visam mācību saturam no 1. klases līdz 3. klasei, nodrošinot kopveselumu pasaules izziņā un pēctecību. **Apakštemati** katrai klasei **ir atšķirīgi**, tā nodrošinot tematā ietvertā satura daudzveidību un iespēju katrā vecumposmā runāt ar skolēnu atbilstoši viņa vecumposmam.

2. Mācību process ir strukturēts un vienots jebkurā tā elementā – temata, stundas un atsevišķa mācību uzdevuma aspektā. Katrā no šiem elementiem ir ierosināšanas fāze, apjēgšana un refleksija – kopsavilkums, izvērtēšana. Katram tematam ir „atšķirības zīme” – sava krāsa un zīmējums. Tos skolotājs var izmantot kā ievadījumu tematā, intereses radīšanai un runas prasmju pilnveidei. Katra temata apguvei ir paredzēts noteikts stundu skaits. Katram tematam tas ir atšķirīgs, jo atšķiras tematā ietvertais lingvistiskais saturs. Skolotājs, protams, drīkst mainīt tematam vai apakštematam paredzēto stundu skaitu.

3. Gandrīz katram uzdevumam ir apakšuzdevumi, tāpēc skolotājs kopā ar skolēniem izvēlas, kā tos veikt:

1) var strādāt grupās un veikt dažus no apakšuzdevumiem, pēc darba izpildes pārrunājot tos klasē;

2) iespējams uzdevumus veikt mutvārdu formā vai rakstiski;

3) iespējams mainīt uzdevuma apjomu, piemēram, sešu teikumu vietā izdomāt un uzrakstīt tikai trīs teikumus.

4. Lai skolēns varētu veikt mācību uzdevumus, viņam tiek piedāvāti daudzveidīgi valodas modeļi konkrētā uzdevuma izpildei, vārdnīca un valodas likumības, galvenokārt locīšanas paradigmas.

Valodas likumības, locīšanas paradigmas ir nepieciešamas, lai

* pievērstu uzmanību pareizu izteikumu, frāžu, teikumu veidošanai,
* skolēni varētu veikt praktiskos uzdevumus,
* rosinātu skolēnus patstāvīgi mācīties,
* skolēniem veidotos izpratne par latviešu valodas sistēmu.

5. Apzinoties, ka dažkārt skolēnam būs grūti veikt kādu uzdevumu, jo izpratne par valodas sistēmu nav izveidojusies, vārdu krājums vēl nav pietiekams, mācību līdzekļu komplekta autores uzskata, ka liela nozīme ir skolotāja un skolēna sadarbībai mācību procesā, kā arī sadarbīgas vides veidošanai starp skolēniem. Mācību grāmatā ir norādes, kurus uzdevumus vēlams veikt pārī vai grupā.

6. Lai veicinātu skolēnu pašvērtējuma un savstarpējā vērtējuma prasmju veidošanos, mācību uzdevumos ir iespējams paša padarīto salīdzināt ar klasesbiedru paveikto, mācīties un vērtēt rezultātu pēc iepriekš zināmiem kritērijiem, vērtēt savu un citu skolēnu darbu. Katra temata nobeigumā ir lappuse *Protu, protu ...,* un skolēns var pārliecināties par to, ko viņš ir apguvis un kas vēl jāmācās.

Izmantojot piedāvāto mācību līdzekļu komplektu, iespējams nodrošināt individualizācijas un socializācijas principus. Mācību satura apguvei paredzētie uzdevumi ļauj individualizēt mācību procesu, piedāvājot

* atšķirīgus resursus uzdevumu veikšanai,
* diferencētu apjomu,
* dažādu un skolēnu vajadzībām atbilstošu skolotāja atbalstu,
* dažādus un skolēnu vajadzībām atbilstošus metodiskos paņēmienus.

Arī skolotāja grāmatā ir papildu materiāli mācību procesa individualizācijai – diktāti, klausīšanās un lasīšanas teksti.

Mācību līdzekļu komplekts 2. klasei sniedz iespēju sistemātiski lietot valodu un vingrināties klausīšanās, runāšanas, lasīšanas, rakstīšanas prasmju pilnveidē un kopā ar citiem mācību priekšmetiem, kurus māca bilingvāli vai latviski, nodrošina latviešu valodas vidi mācību procesā.

**2. LATVIEŠU VALODAS MĀCĪBU PRIEKŠMETA PROGRAMMA**

Latviešu valodas mācību priekšmeta programma 2. klasei skolās, kas īsteno mazākumtautību izglītības programmas, izstrādātas saskaņā ar Latvijas Republikas (turpmāk – LR) Izglītības likumu, 2014.gada 12.augusta MK noteikumiem Nr.468 *Noteikumi par valsts pamatizglītības standartu, pamatizglītības mācību priekšmetu standartiem un pamatizglītības programmu paraugiem* un mācību priekšmeta *Latviešu valoda un literatūra mazākumtautību izglītības programmās* standartu 1.– 9. klasei u.c. normatīvajiem aktiem.

Latviešu valodas mācību priekšmeta programma 2. klasei ir pēctecīgi saskaņota ar latviešu valodas mācību priekšmeta programmu 1. klasei un atbilstoša mācību priekšmeta *Latviešu valoda un literatūra mazākumtautību izglītības programmās* standarta 1. – 9. klasei sasniedzamajiem rezultātiem, 3. klasi beidzot.

Mācību priekšmeta programmas metodoloģisko pamatu veido otrās valodas apguves teorijas un metodika Latvijā (Anspoka, Lanka, Papule u.c., 2000; Maslo, 2003; Druviete, Gavriļina, 2003; Šalme, 2006, 2011; Lazdiņa, Šalme, 2007, Lazdiņa, 2007), psiholoģijas teorijas par jaunākās skolas vecuma bērnu fizioloģisko, psiholoģisko un sociālo attīstību un mācīšanās pieredzes veidošanos (Svence, 1999; Абрамова, 2002; Краиг, 2000; Lieģeniece, 1995).

Latviešu valodas mācību priekšmeta programma 2. klasei ir veidota, balstoties uz iespēju veidot starppriekšmetu saikni ar dzimto valodu, dabaszinībām, sociālajām zinībām, mājturību un tehnoloģijām un vizuālo mākslu.

Latviešu valodas mācību priekšmeta programma 2. klasei paredzēta 140 mācību stundām.

**2.1. Latviešu valodas mācību mērķis un uzdevumi**

**Mācību mērķis.** Attīstīt prasmi izmantot latviešu valodu ikdienas saziņā un mācību procesā.

**Mācību priekšmeta uzdevumi.**

Mācību priekšmeta *Latviešu valoda un literatūra mazākumtautību izglītības programmās* uzdevums ir radīt iespēju

1. turpināt apgūt prasmi klausīties, runāt, lasīt un rakstīt ikdienas saziņā un mācību procesā,
2. turpināt veidot izpratni par latviešu valodas likumībām,
3. turpināt mācīties precīzu un pareizu izteikumu veidošanu mutvārdu un rakstu runā,
4. mācīties patstāvīgi iegūt sev nepieciešamo informāciju dažādu žanru tekstos,
5. mācīties latviešu valodu izmantot citu priekšmetu apguvē,
6. attīstīt interesi par latviešu literatūru un kultūru citu tautu kultūru kontekstā.

**2.2. Latviešu valodas mācību saturs**

|  |  |  |  |  |  |  |
| --- | --- | --- | --- | --- | --- | --- |
| **Nr.p.k.** | **Apakštemats** | **Mācību saturs** | | | | |
| **Valodas komunikatīvās funkcijas, runas darbības veidi** | | | **Valodas modeļi un likumības** | **Sasniedzamais rezultāts** |
| 1. **Skan skolas zvans (14)** | | | | | | |
| 1.1. | **Mana vasara (5)** | Klausās tekstu un atbild uz jautājumiem par to.  Nosauc vietas, kurās ir bijis vasarā.  Sasveicinās.  Jautā un atbild klasesbiedram par vietu, laiku un darbību.  Sarunājas un stāsta par to, ko darījis vasarā.  Izsaka savu attieksmi pret piedzīvoto vasarā, vēlēšanos (*es gribētu, es vēlētos),* pamatojumu.  Lasa un raksta e-pasta vēstuli.  Sacer piedzīvojuma stāstu.  *Mācās izteikt savas izjūtas.*  *Mācās raksturot noskaņu*.  *Mācās izteikt brīdinājumu.*  *Mācās izteikt savu vērtējumu.* | | | Darbības vārds nenoteiksmē.  Darbības vārdivisos laikos vienskaitļa un daudzskaitļa1. un 3. personā.  Stāstījuma veidošana tagadnē un pagātnē.  Jautājumi: *Kur tu biji? Kad tu biji? Ko tu darīji?*  *Es biju* saistījumā ar lietvārdu lokatīvā.  *Man bija* saistījumā ar apstākļa vārdu *(interesanti, garlaicīgi, jautri*).  *Man patika / man nepatika ... .*  Stāstījuma veidošana nākotnes vienskaitļa un daudzskaitļa 1. personā.  Vietas izteikšana ar lokatīvu.  Lietvārds vienskaitļa akuzatīvā.  Vārdu krājuma papildināšana ar atvasinātiem vārdiem (izskaņa  -*ība)*. | Ir apguvis tematam atbilstošu vārdu krājumu. **K**  Klausoties saprot īsu, informatīva rakstura tekstu un atbild uz jautājumiem par tekstu. **K**  Iesaistās sarunās vienkāršās saziņas situācijās. **K**  Izsaka savu attieksmi pret dzirdēto, lasīto, piedzīvoto. **K**  Lasa un saprot savām vajadzībām un interesēm atbilstošu īsu, informatīva rakstura tekstu. **K**  Sniedz informāciju par sevi. **K**  *Mācās rakstīt lietišķos rakstus.* **K**  Raksta apgūtos vārdus, frāzes un teikumus atbilstoši tematam. **V**  Uzklausa un cenšas saprast citus. **S**  Iesaistās valodas apguves uzdevumu izpildē pārī un grupā*.* **M**  Saklausa un saprot apgūtajam tematam atbilstīgas instrukcijas. **M**  Orientējas grāmatas struktūrā. **M**  *Mācās izteikt vērtējumu par savu un klasesbiedru mācību darbību****.* M**  *Mācās saprast un izpildīt uzdevumu pārī.*  *Mācās izmantot mācību grāmatā esošo vārdnīcu, norādes un papildinformāciju.* |
| 1.2. | **Man skolā ir interesanti**  **(4)** | Nosauc pulciņus skolā.  Nosauc darbības, kuras veic pulciņos.  Nosauc nedēļas dienas, kurās notiek pulciņi (*pirmdien, otrdien*).  Jautā un atbild par pulciņa nodarbību vietu, laiku, ilgumu.  Uztver informāciju par pulciņiem.  Izvēlas un pamato savu izvēli.  Stāsta par to, ko dara skolā.  Raksturo savas spējas.  Informē par savām vēlmēm.  *Mācās rakstīt iesniegumu.*  *Mācās izteikt pamatojumu.*  *Mācās izteikt savu vērtējumu.* | | | Vārdu savienojumi: lietvārds ģenitīvā saistījumā ar lietvārdu nominatīvā (*zīmēšanas pulciņš*).  Jautājumi: *Cikos? No cikiem līdz cikiem? Cik ilgi?*  Darbības vārdu tagadnes vienskaitļa un daudzskaitļa 1. un 3. personas formas.  Darbības vārds saistījumā ar lietvārdu akuzatīvā (*spēlēju klavieres*).  *Es gribu / vēlos* saistījums ar darbības vārdu nenoteiksmē (*sportot).*  Skaitļa vārds pulksteņa laikos.  Pamatojuma izteikšana*: jo ...; tāpēc, ka ... .* |
| 1.3. | **Tas jāzina**  **(4)** | Izsaka pavēli, aizrādījumu.  Stāsta par to, ko drīkst un nedrīkst darīt skolā.  Uztver dzejoļa saturu un galveno domu.  Stāsta, izmantojot attēlus.  *Mācās lūgt palīdzību.* | | | Darbības vārda īstenības izteiksmes tagadnes 3. personas forma.  Darbības vārdi pavēles izteiksmē.  Nolieguma veidošana: *drīkst / nedrīkst*.  Vārdu savienojumi: *es protu* saistījumā ar darbības vārdu nenoteiksmē (*ko darīt*?).  *Man patīk / nepatīk ... .*  Jaunu vārdu darināšana ar izskaņu *-ība.* |
| 1.4. | **Protu, protu ...**  **(1)** | Nodaļā iekļautā mācību satura apkopojums. | | | | |
| **2. Es nāku no ... (14)** | | | | | | |
| 2.1. | **Spodrības diena**  **(4)** | Zina ar tematu saistītu priekšmetus.  Norāda uz priekšmetiem.  Raksturo priekšmetus pēc formas, lieluma un krāsas.  Pastāsta, kur atrodas priekšmeti.  Stāsta par to, ko darīs.  Jautā un atbild par savu dzīvesvietu.  Izsaka pavēli, aicinājumu. | | | Norādāmie vietniekvārdi saistījumā ar darbības vārdu *būt*: *Tas ir ... . Tā ir ... . Tie ir ... . Tās ir ... .*  Īpašības vārda un lietvārda saskaņošana nominatīvā.  Darbības vārda nākotnes vienskaitļa 1. personas forma.  Prievārdu *pie, uz, zem, virs, aiz* lietošana vietas norādīšanai.  Daudzskaitlinieks *durvis.*  Darbības vārda *tīrīt* lietošana tagadnē, pagātnē, nākotnē. | Ir apguvis vārdu krājumu atbilstoši tematam. **V**  Klausoties uztver īsu, vienkāršu tekstu par tematu, saprot saturu. **K**  Klausoties saprot īsu, informatīva rakstura tekstu un atbild uz jautājumiem par tekstu. **K**  Jautā, atbild un stāsta par apgūto tematu. **K**  Lasa un saprot īsu, informatīva rakstura tekstu atbilstīgi apgūtajam tematam. **K**  Jautā un atbild vienkāršās saziņas situācijās. **K**  Stāsta par lasīto, redzēto, dzirdēto un attēliem. **K**  Raksta apgūtos vārdus, frāzes un vienkāršus teikumus. **V**  Atbilstoši mācību uzdevumam atrod tekstā sev nepieciešamo informāciju. **K**  Uzklausa un cenšas saprast citus. **S**  Iesaistās valodas apguves uzdevumu veikšanā pārī un grupā. **S**  *Lasa informāciju par valodas jautājumiem un mācās saprast to*. **M**  *Mācās saprast instrukcijas.* ***M***  *Mācās izprast informāciju tabulās.* **M** |
| 2.2. | **Braucam ciemos**  **(4)** | Nosauc ar tematu saistītus priekšmetus.  Stāsta par fotogrāfiju.  Pastāsta, kad, uz kurieni brauc ciemos.  Jautā un atbild par braukšanu ciemos.  Raksturo dzīvu būtni.  Izsaka lūgumu, pateicas.  Raksta vēstuli.  Veido tekstu no daļām. | | | Prievārdu *pie, uz, no* lietošana vietas norādīšanai.  Prievārda *ar* lietošana ar lietvārdu.  Laika apstākļa vārdi *pirmdien,* *otrdien.*  Vietas apstākļa vārdi.  Darbības vārdi, kas izsaka kustību, tagadnes un nākotnes vienskaitļa un daudzskaitļa 1.personā. |
| 2.3. | **Ballīte**  **(5)** | Nosauc ar tematu saistītus priekšmetus.  Pastāsta, ko darīs un ko darīja ballītē.  Uzaicina uz ballīti.  Izsaka prieku par ciemiņiem.  Izsaka savu pateicību par ballīti.  Raksta ielūgumu un veido galda kartes.  Atsaka un min iemeslu.  Izsaka vēlējumu.  Mācās aizpildīt tabulu.  Lieto pieklājības frāzes atbilstoši saziņas situācijai. | | | Frāzes: *Ielūdzu tevi ... . Uzaicinu tevi ... . Paldies, atnākšu! Paldies, ka atnāci! Paldies par uzaicinājumu! Paldies, bija jautri!*  Darbības vārds *spēlēt* tagadnē un pagātnē.  Darbības vārdi s*pēlēt, dejot, klāt (galdu), uzlūgt, rīkot* pagātnē.  *.* |
| 2.4. | **Protu, protu ...**  **(1)** | Nodaļā iekļautā mācību satura apkopojums. | | | | |
| **3. Rudens dāvanas (14)** | | | | | | |
| 3.1. | **Ejam sēņot**  **(4)** | Nosauc Latvijā biežāk sastopamās sēnes un raksturo tās.  Jautā un atbild par sēnēm Latvijas mežos: *Kādas sēnes aug? Kuras sēnes aug? Kā tās izskatās?*  Stāsta par mežu.  Jautā un atbild par literāra teksta galvenajiem varoņiem, saturu.  Brīdina par indīgajām sēnēm. | | | Sēņu nosaukumi vienskaitļa un daudzskaitļa nominatīvā un akuzatīvā.  Īpašības vārda un lietvārda saskaņošana daudzskaitļa nominatīvā un akuzatīvā.  Īpašības vārda salīdzināmās pakāpes.  Darbības vārda tagadnes vienskaitļa un daudzskaitļa 3. personas forma: *lasa* (*sēnes*), *tīra, vāra, pastaigājas, vēro.*  Vārdu darināšana ar izskaņu  *-šana.* | Lasa savām vajadzībām un interesēm atbilstošu tekstu. **K**  Stāsta par lasīto, redzēto, dzirdēto, attēliem. **K**  Atstāsta vienkāršu sižetu. **K**  Nosaka tekstā darbības vietu, laiku, galvenos varoņus. **K**  Piedalās vienkāršās saziņas situācijās. **K**  Raksta vārdus, frāzes un vienkāršus teikumus atbilstoši tematam. **V**  Lasa stāstus un tautasdziesmas. **S**  Zina raksturīgākos latviešu tautas svētkus un tradīcijas. **S**  *Mācās veikt projekta darbu*. **M** |
| 3.2. | **Svinam Mārtiņdienu (5)** | Nosauc ar tematu saistītus priekšmetus, dzīvas būtnes, parādības.  Lasa tautasdziesmas un ticējumus par Mārtiņiem.  Nosauc ar Mārtiņdienu (Miķeļiem) saistītās darbības.  Izsaka savu attieksmi pret tradīcijām. | | | Darbības vārda tagadnes vienskaitļa un daudzskaitļa 3. personas forma.  Saliktie skaitļa vārdi.  Lokatīvs laika apzīmēšanai svētku nosaukumos: *Miķeļos, Jāņos, Mārtiņos, Ziemassvētkos*.  Daudzskaitlinieki.  Lietvārdu un īpašības vārdu saskaņojums.  Īpašības vārda salīdzināmās pakāpes.  Vārda nozīmes skaidrošana. |
| 3.3. | **Lietus līst un līst**  **(4)** | Nosauc ar tematu saistītus priekšmetus, dzīvas būtnes, parādības.  Izsaka savas emocijas un attieksmi pret dabas parādībām.  *Mācās saskatīt sinonīmus un antonīmus tekstā.*  *Mācās veidot aprakstu*. | | | Darbības vārda tagadnes, pagātnes, nākotnes vienskaitļa un daudzskaitļa 3. personas forma.  *Nav*  saistījumā ar lietvārdu ģenitīvā.  Antonīmi: *silti – auksti, vēsi; mitrs – sauss* u.c. |
| 3.4. | **Protu, protu ...**  **(1)** | Nodaļā iekļautā mācību satura apkopojums. | | | | |
| **4. Paņemu plaukstā un apmīļoju (10)** | | | | | | |
| 4.1. | **Mans pagalms (3)** | Nosauc ar tematu saistītus priekšmetus, dzīvas būtnes, objektus, parādības.  Raksta savu adresi un prot to pateikt vai nolasīt.  *Mācās veidot savas dzimtās vietas un pagalma aprakstu.*  *Mācās Latvijas kartē atrast pilsētu nosaukumus.* | | | *Es dzīvoju* ... (kur?) (*novadā, pilsētā, laukos, pagastā, mājā, dzīvoklī, stāvā, Rēzeknē).*  Kārtas skaitļa vārdu lietošana.  Darbības vārda *dzīvot* tagadnes vienskaitļa 1., 2., 3.personas forma.  *Esmu*... (kas?) *(rīdzinieks / rīdziniece).*  *Viņš ir*... (kas?) (*rēzeknietis).*  Adreses pieraksts.  Prievārdu *blakus, aiz, starp, pie, virs* lietošana. | Piedalās sarunā vienkāršās saziņas situācijās. **K**  Stāsta par lasīto, redzēto, dzirdēto un attēliem. **K**  Raksta vienkāršus lietišķos rakstus. **K**  Prot veidot jautājumus un atbildes saziņas procesā. **K**  Atbilstoši mācību uzdevumam atrod tekstā nepieciešamo informāciju. **K**  Raksta pareizi apgūtos vārdus, frāzes, vienkāršus teikumus. **V**  Uzklausa citus un cenšas saprast teikto. **S**  Veic latviešu valodas apguves uzdevumus pārī vai grupā. **S**  Lasa latviešu tautas teikas. **S** |
| 4.2. | **Lāčplēša diena (3)** | Nosauc ar tematu saistītus priekšmetus, dzīvas būtnes, parādības, svētkus.  Atbild uz jautājumiem par tekstu. | | | Darbības vārda *svinēt* locīšana dažādās personās.  Īpašības vārdi *drosmīgs, varonīgs, stiprs, veikls.*  Pamatojuma izteikšana ar *jo.* |
| 4.3. | **Latvija lepojas**  **(3)** | Jautā un atbild uz jautājumiem par tekstu.  Uztver būtisko informāciju.  Veido tekstu.  Veido stāstījumu par doto tematu. | | | Kalendārs, svinamās dienas kalendārā.  Mērvienību saīsinājumi *mm, cm, m, km, g, kg.*  Vārdu darināšana ar izskaņām  -*tājs; -tāja.* |
| 4.4. | **Protu, protu ...**  **(1)** | Nodaļā iekļautā mācību satura apkopojums. | | | | |
| **5. Brīnumu laiks (14)** | | | | | | |
| 5.1. | **Ziema klāt! (5)** | Lasa, uztver apraksta vai dzejoļa saturu un galveno domu.  Salīdzina tekstus, atrod kopīgo un atšķirīgo.  Lasa un uztver dzejoļa noskaņu un saturu. Salīdzina dzejoļus un saskata atšķirīgo. | | | Vārdu savienojumi.  Vārdu saskaņošana dzimtē, skaitlī, locījumā.  Teikumu veidošana.  Salīdzināmo pakāpju veidošana. | Stāsta par lasīto, redzēto, dzirdēto un attēliem. **K**  Uztver un saprot savām vajadzībām un interesēm atbilstošu tekstu. **K**  Izsaka savas domas par literāra darba tematu, galvenajiem varoņiem, norises vietu un laiku. **K**  Ir apguvis vārdu krājumu atbilstoši tematam. **V**  Pilnveido vārdu krājumu, izmantojot vārdu nozīmes skaidrojumu un vārdnīcu. **V**  Raksta pareizi apgūtos vārdus, frāzes un vienkāršus teikumus. **V**  Teikuma beigās lieto saturam atbilstošu pieturzīmi. **V**  Uzklausa citus un cenšas saprast citu teikto. **S**  Iesaistās uzdevumu veikšanā pārī un grupā. **S** *Mācās izteikties, izmantojot mākslinieciskās izteiksmes līdzekļus.* **V** |
| 5.2. | **Ziemassvētku un Jaunā gada noskaņas**  **(4)** | Izsaka vajadzību un nepieciešamību kaut ko darīt.  Lasa un strukturē tekstu.  Atbild uz jautājumiem par tekstu.  Saprot un izstāsta ēdiena recepti.  *Mācās izteikt savas domas.* | | | Pieturzīmes teikuma beigās.  Atgriezeniskā darbības vārda *brīnīties* lietošana tagadnē.  Jaunu vārdu darināšana ar priedēkļiem.  Vajadzības un nepieciešamības izteikšana ar darbības vārdu vajadzības izteiksmē. |
| 5.3. | **Reiz feju un rūķu valstībā...**  **(4)** | Jautā un atbild uz jautājumiem.  Raksturo dzīvas būtnes.  Lasa tekstu, saprot tā saturu un galveno domu.  Sacer tekstu un raksta radošu darbu, izmantojot balsta vārdus. | | | Salīdzinājums ar *kā.*  Jaunu vārdu darināšana ar priedēkļiem.  Vārdu savienojumu veidošana. |
| 5.4. | **Protu, protu ...**  **(1)** | Nodaļā iekļautā mācību satura apkopojums. | | | | |
|  | **6. Ziemas prieki (14)** | | | | | |
| 6.1. | **Aidā, uz kalnu! (5)** | Lasa, jautā, atbild un saprot informāciju par darba laiku, cenu.  Lasa un saprot sludinājuma tekstu, informāciju medaļās.  Atbild uz jautājumiem par teksta saturu.  Lasa tekstu lomās.  Raksta iesniegumu.  Veido stāstījumu pagātnē.  Apgūst sporta inventāra un tā sastāvdaļu nosaukumus.  *Mācās lietot antonīmus, stāstot par tematu.*  *Mācās atbildēt uz jautājumiem par teksta galveno domu.* | | | Īpašības vārda salīdzināmās pakāpes.  Salīdzinājumu veidošana ar *kā.*  Salikteņi, to veidošana.  Vārddarināšana ar izskaņu  -*šana.* | Stāsta par redzēto un dzirdēto. **K**  Lasa savām vajadzībām un interesēm atbilstošu informatīvu tekstu. **K**  Atbilstoši mācību uzdevumam atrod nepieciešamo informāciju. **K**  Prot veidot jautājumus un atbildes saziņas procesā. **K**  Nosaka teksta tematu, galvenos varoņus. **K**  Ir apguvis nepieciešamo vārdu krājumu atbilstoši tematam. **V**  Pilnveido vārdu krājumu ar antonīmiem. **V**  Raksta vārdus, frāzes un vienkāršus teikumus atbilstoši tematam. **V**  Lasa mūsdienu latviešu autoru dzejas un prozas darbus. **S**  *Mācās izteikties, izmantojot mākslinieciskās izteiksmes līdzekļus.* ***V*** |
| 6.2. | **Lai ziemā būtu droši!**  **(4)** | Uztver un saprot instrukcijas, drošības noteikumus.  Izsaka un raksturo emocijas.  Saprot teksta saturu.  Veido dialogu.  *Mācās izteikt nosacījumu un pamatojumu.* | | | Vārdi ar pretēju nozīmi: *lejā – augšā, lēni – ātri.*  Nosacījuma izteikšana, izmantojot teikuma modeli: *Ja ..., tad ... .*  Pamatojuma izteikšana, izmantojot teikuma modeli: *Tas notika, jo ... .* |
| 6.3. | **Minam mīklas**  **(4)** | Uztver, saprot, veido mīklas, uzdod un min tās.  Lasa un saprot lasīto.  Prot stāstīt par attēlu.  *Mācās atšķirt homogrāfus: lapa – lapa; mīkla – mīkla.* | | | Darbības vārda *minēt* locīšana.  Teksta veidošana.  Vārda nozīmes.  Homonīmi *lapa, vilciens, lāpa, zāle.* |
| 6.4. | **Protu, protu ...**  **(1)** | Nodaļā iekļautā mācību satura apkopojums. | | | | |
|  | **7. Vai tu pazīsti sevi? (10)** | | | | | |
| 7.1. | **Kāds es izskatos? (3)** | Raksturo savu un citu personu ārējo izskatu.  Nosauc rakstura īpašības.  Nosauc apģērbu un raksturo, kā cilvēks ir apģērbies.  Jautā par personas izskatu.  Interesējas par citu cilvēku: *Kādas ir tavas rakstura īpašības? Kuras rakstura īpašības tev sevī patīk?*  Izsaka pieņēmumu.  Iesaka, kā ģērbties. | | | Vietniekvārdi *sevis, mans, mana, tavs, tava, savs, sava.*  Īpašības vārda un lietvārda saskaņošana.  Piederības izteikšana ar datīvu.  Darbības vārda *doties* lietošana. | Stāsta par redzēto, dzirdēto. **K**  Sniedz informāciju par sevi. **K**  Prot veidot jautājumus un atbildes. **K**  Iesaistās un piedalās sarunās vienkāršās saziņas situācijās. **K**  Izsaka savas domas par literāra darba tēliem, tematu. **K**  Pareizi raksta apgūtos vārdus, frāzes un vienkāršus teikumus. **V**  Uzklausa citus un cenšas saprast teikto. **S** Iesaistās valodas apguves uzdevumu veikšanā grupā. **S**  Lasa un klausās mūsdienu latviešu rakstnieku darbus. **S** |
| 7.2. | **Kāds es esmu? (3)** | Nosauc rakstura īpašības.  Lasa un izprot teksta saturu.  Izsaka pamatojumu.  *Mācās raksturot cilvēku.*  *Mācās izprast teksta galveno domu.* | | | Īpašības vārdi arizskaņām  *-isks; -īgs.*  Lietvārdi ar izskaņu *-ība.*  Palīgteikumi, kurus ievada *tāpēc ka.*  Atgriezeniskā vietniekvārda *sevis* lietošana. |
| 7.3. | **Kas man patīk?**  **(3)** | Stāsta par to, kas patīk un ko darīt patīk.  Uzdod jautājumus (anketē) un stāsta par to, kas patīk klasesbiedram.  Raksturo personu.  Lasa un izprot teksta saturu.  *Mācās izprast teksta galveno domu.*  *Mācās vērtēt savu mācību darbību.* | | | Jautājumu formulēšana.  Valodas modeļi:  *patīk* saistījumā ar darbības vārdu nenoteiksmē *(patīk lasīt),*  *patīk* saistījumā ar lietvārdu nominatīvā *(patīk zīmēšana).*  Salīdzinājuma izteikšana: *vislabāk man patīk ...; vismīļākā krāsa.* |
| 7.4. | **Protu, protu ...**  **(1)** | Nodaļā iekļautā mācību satura apkopojums. | | | | |
|  | **8. Daba mostas (10)** | | | | | |
| 1. | **Pavasaris klāt! (3)** | Nosauc ar tematu saistītus vārdus.  Raksturo pavasari un dabas parādības. Jautā, lai uzzinātu, vai un kas patīk pavasarī: *Vai tev patīk pavasaris? Kas tev vislabāk patīk pavasarī?*  Raksta vēstuli pēc plāna. | | | Vārdi un vārdu savienojumi par pavasari.  Vārdu savienojumu saskaņošana: īpašības vārds saistījumā ar lietvārdu(*zaļas lapas*), lietvārds vai vietniekvārds saistījumā ar darbības vārdu (*lapas plaukst*), apstākļa vārds saistījumā ar darbības vārdu (*ātri plaukst*).  Pievārdi *zem, uz* ar lietvārdu*.*  Teikumu veidošana. | Ir pietiekams vārdu krājums atbilstoši apgūtajam tematam. **K**  Prot veidot jautājumus un atbildes informācijas apmaiņas procesā. **K**  Atrod tekstā faktoloģisko informāciju. **K**  Uzklausa citus un cenšas saprast teikto. **S**  Iesaistās valodas apguves uzdevumu veikšanā pārī un grupā. **S**  Raksta vienkāršus lietišķos rakstus. **K**  Raksta pareizi apgūtos vārdus, frāzes un teikumus. **V**  Raksta pareizi vārdus, arī īpašvārdus, frāzes un vienkāršus teikumus par apgūto tematu. **V**  Klausās un lasa latviešu tautas teiku. **S**  Klausās un lasa mūsdienu latviešu autoru darbus. **S**  Atstāsta vienkāršu sižetu. **K** |
| 2. | **Tikšanās ar upi**  **(3)** | Nosauc Latvijas upes: *Daugava, Lielupe, Gauja, Venta.*  Raksturo upi: *strauja, plata, gara, lēna.*  Lasa un uztver teksta saturu un galveno domu.  Stāsta par tekstu pēc dotā plāna.  Salīdzina dažādas upes.  *Mācās īpašvārdu pareizrakstību.* | | | Īpašvārdi un sugasvārdi.  Īpašvārdu rakstība.  Prievārdi *gar, pie* saistījumā ar lietvārdu.  Atkārto latviešu alfabētu.  Īpašības vārdu salīdzināmās pakāpes: *plata, gara, strauja, šaura*. |
| 3. | **Zoodārzā (3)** | Nosauc dzīvniekus un viņu mazuļus. Raksturo dzīvnieku ārējo izskatu un nosauc to īpašības.  Jautā, lai iegūtu informāciju par darba laiku un biļešu cenu.  Saprot zoodārza instrukcijas. | | | Lietvārdi – dzīvnieku nosaukumi dažādos locījumos.  Zoodārza dzīvnieku mazuļi.  Darbības vārdi, kuri saistīti ar dzīvniekiem, tagadnes 3. personā.  Pavēles izteiksme instrukcijās. |
| 1.4. | **Protu, protu ...**  **(1)** | Nodaļā iekļautā mācību satura apkopojums. | | | | |
|  | **9. Laukos (10)** | | | | | |
| 1. | **Kas dzīvo laukos?**  **(3)** | | Nosauc mājdzīvniekus, mājlopus un to mazuļus.  Atbild un jautā par lauku sētu un mājlopiem.  Atbild, jautā un izsaka savu attieksmi pret laukiem.  Raksturo lauku sētu un mājlopus. | | Mājlopu, to mazuļu nosaukumi dažādos locījumos vienskaitlī un daudzskaitlī.  Darbības vārda lietošana visos laikos, personās un skaitļos.  Prievārdu *pie, no, par* saistījums ar lietvārdu vienskaitlī un daudzskaitlī.  Daudzskaitlinieka *lauki* locīšana. | Ir apguvis nepieciešamo vārdu krājumu atbilstoši tematam. **V**  Raksta pareizi apgūtos vārdus, frāzes un teikumus. **V**  Stāsta par attēliem, lasīto, redzēto, dzirdēto. **K**  Atrod tekstā nepieciešamo informāciju. **K**  Iesaistās sarunās. **K**  *Mācās uzdot jautājumus un atbildēt uz tiem.* ***K***  *Mācās saskatīt Latvijas laukus kā nacionālu vērtību un Latvijas bagātību.* ***S*** |
| 2. | **Kas ir piens?**  **(3)** | | Nosauc piena produktus.  Pastāsta, kas garšo pašam un citiem.  Stāsta, ievērojot darbību secību.  Saprot un stāsta par produkta tilpumu, cenu, derīguma termīņu, informāciju nolasot no preču etiķetēm.  *Mācās atrast un apkopot informāciju.*  *Mācās uzdot jautājumus (kā? – ģenitīvs) un atbildēt.* | | Lietvārda *govs* locīšana vienskaitlī un daudzskaitlī.  Lietvārdu lietošana dažādos locījumos.  Piederības izteikšana 1. un 3. personā.  Darbības vārda *bērt* locīšana visos laikos un personās.  Vārda nozīmes maiņa, mainot priedēkli.  Prievārdu *ar, par* saistījums ar lietvārdu vienskaitlī un daudzskaitlī.  Ģenitīva jautājums. |
| 3. | **Ar makšķeri ...**  **(3)** | | Nosauc zivis.  Pastāsta, kuras zivis makšķerē Latvijas upēs un ezeros.  Saprot sarunas, kuras saistītas ar makšķerēšanu.  Veido dialogus un sarunājas par tematu. | | Vienas saknes vārdi: *makšķernieks, makšķerēt, makšķerēšana*.  Darbības vārdu lietošana tagadnes 3. personā.  Lietvārdi daudzskaitļa akuzatīvā. |
| 1.4. | **Protu, protu ...**  **(1)** | | Nodaļā iekļautā mācību satura apkopojums. | | | |
|  | **10. Mums patīk ceļot (14 stundas)** | | | | | |
| 1. | **Dažādi ceļojumi**  **(5)** | | Sarunājas par tematu.  Veido stāstījumu pēc shēmas atbilstoši nosacījumiem.  Pastāsta, kur ir bijis un ko redzējis.  Izsaka aicinājumu, pievērš uzmanību.  Lasa un atbild uz jautājumiem par tekstu.  Vērtē klasesbiedra mācību darbību. | | Pilsētu un apdzīvotu vietu nosaukumi. | Uztver un saprot savām vajadzībām un interesēm atbilstošu tekstu. **K**  Pieraksta sev nepieciešamo informāciju. **K**  Lasasavām vajadzībām un interesēm atbilstošu tekstu. **K**  Iesaistās un piedalās sarunās. **K**  Raksta īsu tekstu par apgūto tematu. **V**  Ir apguvis nepieciešamo vārdu krājumu temata ietvaros.**V**  Raksta pareizi apgūtos vārdus, frāzes un teikumus. **V**  Klausās un lasa latviešu tautas teikas. **S**  Klausās un lasa mūsdienu autoru darbus. **S**  *Mācās rakstīt sludinājumu*.**V**  *Mācās meklēt un apkopot informāciju*. **K** |
| 2. | **Brauc ciemos pie mums!**  **(4)** | | Meklē informāciju bibliotēkā.  Raksturo vietu pēc dotā plāna.  Veido ekskursijas maršrutu un prezentē to.  Mācās rakstīt ekskursijas plānu. | | Īpašvārdu pareizrakstība. |
| 3. | **Jautrie ceļojumi**  **(4)** | | Stāsta par attēliem.  Klausās, lasa tekstu un formulē virsrakstus.  Prognozē stāsta turpinājumu.  Sakārto tekstu loģiskā secībā. | | Vārdu nozīmes maiņa, izmantojot priedēkli.  Gramatiski un saturiski pareizu teikumu veidošana.  Prievārdi *pa, no, uz, gar, ar.* |
| 1.4. | **Protu, protu ...**  **(1)** | | | Nodaļā iekļautā mācību satura apkopojums. | | |
|  | **11. Jau zinu, jau protu! (10 stundas)** | | | | | |
| 11.1. | **Jā, zinu! Jā, protu!** | | Nosauc tematus, par kuriem ir mācījies latviešu valodā.  Stāsta par izvēlētu tematu.  Veido sarunu atbilstoši nosacījumiem.  Atbild uz jautājumiem par tekstu.  Turpina stāstījumu.  Veido stāstījumu atbilstoši attēliem.  Vērtē klasesbiedru veikumu, izsaka savu attieksmi pret klasesbiedra veikumu.  *Mācās prezentēt savu darbu.* | | Pilnveido vārdu krājumu.  *Mācās gramatiski un stilistiski pareizi runāt.*  *Mācās veidot gramatiski un stilistiski pareizus teikumus.*  *Mācās veidot secīgu stāstījumu.*  *Mācās pareizi rakstīt un pārbaudīt uzrakstīto.* | Atbilstoši mācību uzdevumam tekstā atrod nepieciešamo informāciju. **K**  Izsaka savas vajadzības ikdienas situācijās. **K**  Stāsta par attēliem. **K**  Iesaistās un piedalās sarunās vienkāršās saziņas situācijās. **K**  Raksta vārdus, frāzes un vienkāršus teikumus par sev tuviem un zināmiem tematiem. **V**  Ir apguvis nepieciešamo vārdu krājumu, lai lietotu valodu ikdienas saziņas situācijās un mācīto tematu ietvaros. **S**  Uzklausa citus un cenšas saprast teikto. **K** Iesaistās valodas apguves uzdevumu veikšanā grupā. **S**  Vērtē savu un klasesbiedru mācību darbību, izsaka savu attieksmi pret to. **M** |

6 stundas pārbaudes darbiem

Kopā 140 stundas

**3. LAVIEŠU VALODAS MĀCĪBU SATURA APGUVES PLĀNOJUMS UN METODISKAIS NODROŠINĀJUMS**

**1. nodaļa. Esmu skolēns (14 stundas)**

|  |  |
| --- | --- |
| **Apakšnodaļas** | **Metodiski komentāri** |
| 1.1. Mana vasara | Pirmajā nodaļā skolēnam ir iespēja atklāt savu pieredzi, kas iegūta vasarā, emocionāli sagatavoties mācību turpinājumam 2. klasē, izvērtēt savu darbību un rīcību, domājot par savu un citu klasesbiedru drošību.  Katra nodaļa iesākas ar ievadu zīmējuma un atsevišķu frāžu veidā. Skolēni var   * prognozēt, par ko tiks runāts nodaļā, * atkārtot vārdus, * izdomāt, kas notiek vai notiks konkrētā situācijā u. tml.   Nodaļā uzmanība tiek pievērsta tam, lai skolēns varētu pastāstīt, ko darīja vasarā, ko dara skolā un ko darīs tuvākajā nākotnē. Jāpievērš uzmanība tam, lai skolēns pareizi lietotu darbības vārdus 1. personā, stāstot par piedzīvojumiem vasarā un skolas gaitām. Šajā nodaļā skolēns ne tikai stāsta par sevi, bet arī raksturo, ko dara citi (3. persona) (1. pielikums). Raksturojot notikuma vietu un laiku, skolēns izmanto lietvārdus lokatīvā. Lai nostiprinātu prasmi izrunāt un rakstīt vienskaitļa lokatīvā garo patskani, ir nepieciešami klausīšanās un rakstīšanas vingrinājumi (2., 3. pielikums).  Pirmajā nodaļā sākas darbs ar tekstu, piemēram, M. Cielēnas dzejolis *Krišs sargā Annu* 23.1. uzdevumā. Visus tekstus mācību grāmatā var vispirms noklausīties, tad izlasīt. Konkrēto izvēli izdara skolotājs atbilstoši bērnu prasmēm un pedagoģiskajam nolūkam.  Strādājot ar dzeju, svarīgi ir izprast dzejoļa noskaņu, uztvert asociācijas un dzejas tēlus, piemēram, lasot M. Cielēnas dzejoli *Krišs sargā Annu,* skolēni var zīmēt, no kā Krišs sargā Annu – katra skolēnu grupa zīmē vienu pantu; skolēni var izteikt idejas, kas ir *kribekrabe un gribegrabe*. Jautājumi pēc dzejoļa izlasīšanas ir gan konkrēti, gan filozofiska rakstura *(Vai var pasargāt kādu no visa?).* Uz šāda veida jautājumiem nevajadzētu gaidīt konkrētas atbildes, bet gan rosināt skolēnus izteikties, izmantojot iegūtās valodas prasmes.  3.2., 5.3., 9.2., 11.2., 12.3., 13.2., 17.2., 19., 19.3, 22.2. uzdevumā ir jāraksta gan atsevišķi vārdu savienojumi un teikumi pēc parauga, gan savs stāstījums vai lietišķie raksti (vēstule un iesniegums), gan jāveic noraksts. Visos gadījumos pedagoģiski atbalstāmi būtu vispirms veikt uzdevumus mutiski, bet pēc tam rakstīt. Piemēram, 9. 2. uzdevumā skolēni par katru attēlu pasaka teikumus mutiski, un tikai pēc tam katrs uzraksta teikumu. Skolēni var arī izvēlēties teikumu skaitu, ko rakstīs.  Apgūstot mācību saturu 1. nodaļā, skolēns var pastāstīt par sevi un kādu citu: kas, kur, kad **notiek,** **notika**, notiks.  Apakšnodaļas *Protu, protu ...* 24.1. uzdevumā skolēnam jāprot pastāstīt par atsevišķu attēlu, nesaistot tos kopā, piemēram, *Alise vasarā spēlē (spēlēja) bumbu.* Savukārt 24.2. uzdevumā skolēnam vajadzētu veidot saistītu un secīgu stāstījumu. |
| 1.2. Man skolā ir interesanti |
| 1.3. Tas jāzina |
| 1.4. Protu, protu ... |

**PIELIKUMI**

1. **pielikums**

**Pieraksti (pasaki) vārda beigas!**

|  |  |  |  |
| --- | --- | --- | --- |
| **Persona** | **Darbības vārds** | **Persona** | **Darbības vārds** |
| Es | las**u** | Viņš, viņa, viņi, viņas | las - |
| spēlēj - | spēl**ē** |
| esm - | *ir* |
| dzīvoj - | dzīv*-* |
| makšķerēj- | makšķer - |
| ciemoj**os** | ciemoj-- |
| atpūš - - | atpūš - - |

1. **pielikums**

**Klausies vārdus un uzraksti tos!**

mežā, upē, mājā, skolā

stundā, starpbrīdī, vasarā, rudenī

**Ieliec vārdus atbilstošajās tabulas ailēs!**

|  |  |  |
| --- | --- | --- |
| **Vārdi, kuri atbild uz jautājumu *kas?*** | **Vārdi, kuri atbild uz jautājumu *kad?*** | **Vārdi, kuri atbild uz jautājumu *kur?*** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

*Vārdi kartītēm, kuras izlikt uz laukuma.*

|  |  |  |
| --- | --- | --- |
| kalni | vakarā | ekskursijā |
| pils | naktī | nometnē |
| jūra | dienā | kalnā |
| ekskursija | pusdienlaikā | upē |
| nakts | rudenī | skolā |
| nometne | ziemā | klasē |
| vasara | pavasarī | istabā |

Vārdi rakstīšanai: *kalni, pils, jūra, ekskursija, nakts, nometne; vakarā, naktī, dienā, pusdienlaikā, rudenī, ziemā, pavasarī; ekskursijā, nometnē, kalnā, upē, skolā, klasē, istabā*

1. **pielikums**

**Dzirdes diktāti**

**Klausies un raksti!**

Vasara bija silta. Es peldējos, sauļojos, spēlēju bumbu. Es biju arī laukos. Tur dzīvo mana vecmāmiņa un vectētiņš.

**Klausies un raksti!**

Es eju uz skolu. Es mācīšos 2. (otrajā) klasē. Man patīk sports. Es apmeklēšu futbola pulciņu.

**Klausies un raksti!**

Neskrien pa trepēm! Ej uzmanīgi! Negrūsties! Palīdzi citiem!

1. **pielikums**

**Pārbaudes darba uzdevumu paraugi**

**1. Lasi tekstu! Apvelc pareizo variantu!**

Vasarā es biju nometnē, bet mans draugs Agris bija Lietuvā. Man nometnē ļoti patika. Tur bija interesanti. Tagad man ir daudz draugu.

Arī Agrim patika Lietuvā. Viņš bija pie jūras, gulēja teltī, peldējās un spēlēja bumbu. Tikai laiks nebija labs. Dažas dienas lija lietus. Žēl, ka nevarēja peldēties.

Es vasarā biju

* pie jūras
* nometnē
* mājās

Man tagad

* nav draugu
* ir maz draugu
* ir daudz draugu

Man ir draugs

* Agris
* Arnis
* Andris

Draugam pie jūras

* visu laiku lija
* bija ļoti slikts laiks
* laiks nebija labs

**2. Uzraksti draugam/draudzenei vēstuli!**

Labdien, .........................................!

Kā Tev klājas? Ko Tu ............................ .

........................................................................................................................................................................................ .

..........................................................................................................................................................................................

Gaidu atbildi.

20.. gada .. septembrī

..................................

**Skolotājam**

**Cienījamo skolotāj!**

Pārbaudes uzdevumus jūs varat papildināt, pārveidot, varat neizmantot visus uzdevumus, „aizņemties” tikai kādu ideju. Tāpat pārbaudei jūs varat izmantot mācību grāmatas uzdevumus, kurus nebija iespējams veikt klasē.

**2. nodaļa. Es nāku no... (14 stundas)**

|  |  |
| --- | --- |
| **Apakšnodaļas** | **Metodiskie komentāri** |
| 1.1.Spodrības diena | Otrajā nodaļā skolēnam ir iespēja veidot dialogu par dzīvi mājās un ģimenē, sniegt informāciju par sevi un savu ģimeni un uzzināt informāciju no citiem, raksturot telpu un pastāstīt, ko dara darīja vai darīs mājās. Nokļūstot dažādās sadzīves situācijas, piemēram, ballītē, skolēns mācās izteikt savas emocijas un izprast etiķetes jautājumus, apgūstot katrai situācijai atbilstošas frāzes.  Nodaļā iesākas ar ievadu zīmējuma un atsevišķu frāžu veidā. Skolēni var   * prognozēt, par ko tiks runāts nodaļā, * atkārtot vārdus vai frāzes, * izdomāt, kas notiek vai notiks konkrētā situācijā u. tml.   Nodaļā ir daudz dialogu: gan sarunas starp vienaudzēm, gan saruna starp mammu un bērnu, gan dialogi, kuros jānosaka dialoga dalībnieki. **Tāpat kā pirmajā nodaļā** uzmanība tiek pievērsta tam, lai skolēns varētu pastāstīt, ko dara, darīja vai darīs mājās viņš vai kāda cita persona, lai raksturotu savu ikdienas darbību.  Skolēns mācās raksturot priekšmetu pēc formas, lieluma, krāsas. Liela uzmanība tiek pievērsta vārdu savienojumu veidošanai, īpaši darbības vārds +lietvārds ar prievārdu *ar,* darbības vārds + lietvārds ar prievārdu *pie* (1. pielikums*)* **Tāpat kā pirmajā nodaļā** skolēns mācās izteikt pavēli, instruēt citu personu, izmantojot darbības vārdus pavēles izteiksmē. Skolēns mācās izteikt vajadzību, izmantojot darbības vārdus vajadzības izteiksmē un mācoties tos rakstīt (... pielikums). **Tāpat kā pirmajā nodaļā** skolēns mācās izmantot lietvārdu lokatīvā, lai norādītu uz laiku (*janvārī*,...).  2. nodaļā skolēni attīsta tekstveides prasmes. 9.1. uzdevumā skolēni ne tikai atrod zīmējumam atbilstošu teikumu, bet var paplašināt teikumus ar citiem vārdiem, kas sekmē gan leksikas apguvi, gan prasmi izteikties gramatiski un stilistiski pareizos teikumos.  Otrajā nodaļā skolēni iepazīstas ar Jāzepa Osmaņa dzejoli *Pieklājīgais ciemiņš.* Dzejolis ir ar humoru, liela nozīme ir intonācijai, kurā dzejoli nolasa, tāpēc būtu vēlams, lai to pirmoreiz nolasa skolotājs.  1.1., 5.2., 8.2., 10.4., 11.4., 14.2. uzdevumos ir jāraksta gan atsevišķi vārdu savienojumi un teikumi pēc parauga, gan jāatjauno vēstule, gan jāraksta ielūgums. Visos gadījumos pedagoģiski atbalstāmi būtu vispirms veikt uzdevumus mutiski, bet pēc tam rakstīt. Piemēram, 10.4. uzdevumā skolēni mutiski atjauno vēstuli un tikai pēc tam to uzraksta. Skolēni var arī izvēlēties teikumu skaitu, ko rakstīs.  Otrajā nodaļā skolēns mācās secīgi atstāstīt atbilstoši attēliem un radoši turpināt stāstījumu (13.)  Lai attīstītu vērtēšanas un analīzes prasmes, skolēni vērtē viens otra darbu (11.4.), mācās izprast informāciju tabulā un izmantot to praksē(18.).  Pēc pārbaudes uzdevumu veikšanas apakšnodaļā *Protu, protu...* skolēni paši varētu izdomāt un izspēlēt kādu situāciju bērnu ballītē. |
| 1.2. Braucam ciemos! |
| 1.3.Ballīte |
| 1.4. Protu, protu... |
|  |

**PIELIKUMI**

1. **pielikums**

**Ieraksti pareizo galotni! Nolasi!**

*pie galda*, pie krēsl - , pie log - , pie plaukt –

*pie lampas***,** pie grīd - -, pie vann - -, pie glezn - -

*uz galda*, uz krēsl - , uz dīvān -, uz log -, uz televizor –

*uz lampas*, uz gult - -, uz vann - -, uz grīd - -

**Jautājiet viens otram un atbildiet!**

Kas atrodas uz gultas?

Kas atrodas uz grīdas?

Kas atrodas pie gultas?

Kas atrodas pie loga?

Kas atrodas uz krēsla?

1. **pielikums**

**Dzirdes diktāti**

**Klausies un raksti!**

balts

zils

sarkans

melns

zaļš

oranžs

**Pieraksti katram vārdam atbilstošu vārdu!**

*balts krīts*

**Klausies un ieraksti burtu!**

- alts, sa – kans, zil - , oran – s, mel – s, za – š, dzel – ens

**Klausies un raksti!**

Es esmu ciemos pie Alises. Alisei ir gaiša un jauka istaba. Pie sienas ir dīvāns. Pie loga ir galds. Uz galda ir dators un mācību grāmatas.

**Izdomā un turpini, kas vēl ir Alises istabā! Uzraksti divus vai trīs teikumus!**

**3. pielikums**

**Pārbaudes darba uzdevumu paraugi**

**1. Klausies tekstu un ieraksti trūkstošos vārdus!**

**Bubulis Knubulis**

Zem ...........................

.......................... kaktā

Dzīvo resnulis

Knubulis –

Pa pusei ..................... mums

Pa draugam,

......................... pusei bubulis.

Ja kādam aiz .............................

Nomest

Konfekšu ...............................

Gribas,

Tam Knubulis nočiepj

Un paslēpj

Sporta .................................. .

**2. Ieraksti pareizo vārdu!**

Es braucu .............. krustmātes.

Mamma ................ darbu brauc ............... riteni.

Mazo māsiņu katru rītu ved ............. bērnudārzu.

................ skolas mājās es esmu divos dienā.

uz uz pie ar no

**3. Ieraksti pareizo vārdu!**

Vakar es (sakārtot) ................................. māju, bet rīt es (sakārtot) ........................ vannas istabu.

Pašlaik es (mazgāt) ................................ mazgāju grīdu, bet vēlāk es (noslaucīt) ............................putekļus.

**4.** **Uzraksti ielūgumu Kasparam uz Lienes ballīti!**

Lienei ir dzimšanas diena. Viņa vēlas to svinēt 10. oktobrī bērnu atpūtas centrā „Karlsons”. Programmā būs rotaļas, spēles, animācijas filmas.

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Skolotājam**

**1. uzdevums**

Vija Gune

Bubulis Knubulis

Zem dīvāna

Istabas kaktā

Dzīvo resnulis

Knubulis –

Pa pusei ar mums

Pa draugam,

Pa pusei bubulis.

Ja kādam aiz dīvāna

Nomest

Konfekšu papīrus

Gribas,

Tam Knubulis nočiepj

Un paslēpj

Sporta čības

Tekstu lasa 3 reizes. Izlasot dzejoli pirmo reizi, noskaidro nezināmos vārdus *bubulis, nočiept, resnulis*

**2. uzdevums**

Es braucu pie krustmātes.

Mamma uz darbu brauc ar riteni.

Mazo māsiņu katru rītu ved uz bērnudārzu.

No skolas mājās es esmu divos dienā.

**3. uzdevums**

Vakar es (sakārtot) sakārtoju māju, bet rīt es sakārtošu vannas istabu.

Pašlaik es mazgāju grīdu, bet vēlāk es noslaucīšu putekļus.

**3. nodaļa. Rudens dāvanas (14 stundas)**

|  |  |
| --- | --- |
| **Apakšnodaļas** | **Metodiskie norādījumi** |
| * 1. Ejam sēņot! | Trešajā nodaļā, runājot par rudens laika apstākļiem, meža veltēm, tradīcijām un svētkiem rudenī, skolēni īpaši pilnveido sociokultūras kompetenci: iepazīstas ar sēņošanas tradīcijām, lasa tautasdziesmas, ticējumus un kulturoloģisku informāciju par Mārtiņdienas tradīcijām Latvijā, min mīklas. Skolēnam ir iespēja **tāpat kā otrajā nodaļā vingrināties raksturošanā**: kāds ir rudens, kādas ir sēnes, kādi ir laika apstākļi rudenī. Runājot par laika apstākļiem, skolēns bagātina savu vārdu krājumu, izmantojot sinonīmus un meklējot precīzākus darbības vārdus dabas parādību raksturošanai. **Tāpat kā iepriekšējās nodaļās skolēns veido precīzus un saskaņotus vārdu savienojumus** (darb. v. +lietv. akuz.; kārtas sk. v.+ lietv. lok.; ) un teikumus. Skolēnam ir jāveido stāstījums, izmantojot zīmējumus, un jāatstāsta teksts (**arī iepriekšējā nodaļā)**. Skolēns **tāpat kā iepriekšējās nodaļās vingrinās stāstījuma veidošanā dažādos laikos**. Nodaļa sniedz iespēju modelēt dažādas saziņas situācijas (piemēram, saruna par to, kas garšo, informācija par laika apstākļiem).  Trešajā nodaļā skolēnam tiek piedāvāts projekta darbs „Mārtiņdienas tirgus”. Gatavojoties projektam, skolēni sadalās grupās pa trim. Viņi kopā izdomā sava uzņēmuma nosaukumu, pārrunā, ko pārdos, cik tas maksās, sagatavo preci un cenu zīmes. Šos darbus grupa var veikt mājās ilgstošākā laika posmā. Tirgus dienā pie sava uzņēmuma paliek viens skolēns – pārdevējs. Pārējie kļūst par pircējiem. Tirgošanās var sākties. Ir svarīgi veicināt aktīvu dialogu. Ja skolēni slikti zina valodu, frāzes var sarakstīt uz lapiņām, arī preču nosaukumus. Projekta norises laikā skolēni mācās sazināties un sadarboties.  Trešajā nodaļā skolēni lasa Jāņa Petera dzejoli *Vējš.* Skolēni kopā ar skolotāju nonāk līdz sākotnējam priekšstatam par personifikāciju – dzīvas būtnes īpašību piedēvēšanu lietām un parādībām uz līdzības pamata*.*  1.3., 4.2., 7.2., 8.2. 28.3., 36.1., 34.4.uzdevumos skolēnam ir jāraksta gan atsevišķi vārdi, vārdu savienojumi un teikumi, gan jāveido plāns. Visos gadījumos pedagoģiski atbalstāmi būtu vispirms veikt uzdevumus mutiski, bet pēc tam rakstīt. Piemēram, 8.2. uzdevumā plānu var pārrunāt mutiski, un tikai pēc tam skolēni to uzraksta. Uzrakstīto plānus vajadzētu pārlasīt un izveidot vienu optimālu variantu.  Apakšnodaļā *Protu, protu...* skolēniem tiek piedāvāta spēle – sacensība. |
| 1.2. Svinam Mārtiņdienu |
| 1.3. Lietus līst un līst |
| 1.4. Protu, protu... |
|  |

**PIELIKUMI**

1. **pielikums**

**Ieraksti pareizos burtus! Nolasi!**

Svētdien mēs dodamies uz mež - . Ir jau novembris, bet laiks vēl ir silts. Mež – mēs lasīsim sēnes. Es pirmais ieraugu sēn- .Tās ir gailen - -. Arī pārējie jau lasa sēn - -. Rīt būs Mārtiņdiena un mēs vārīsim sēņu zup - .

**Jautājiet viens otram un atbildiet!**

Ko svin novembrī?

Ko svin 10. novembrī?

Ko svin 11. novembrī?

Ko svin 18. novembrī?

Kādas Mārtiņdienas tradīcijas tu zini?

1. **pielikums**

**Dzirdes diktāti**

**Klausies un raksti!**

aizlidoja, griež, kož, mizoja, pārdeva, pirkšu, svinu, vārīs

**Pieraksti katram vārdam atbilstošu vārdu!**

*Putni aizlidoja*

**Klausies un ieraksti burtu!**

vi – i s – pols s – nas put – s mi – a gai - ene

visi, sīpols, sūnas, putns, miza, gailene

**3. pielikums**

**Pastāsti/uzraksti par attēlu!**

Kas tajā ir attēlots?

Kuri koki aug mežā?

Kādā krāsā ir koki mežā?

Vai tev patīk/nepatīk mežs rudenī? Kāpēc?



**4. pielikums**

**Pārbaudes darba uzdevumu paraugi**

**1. Savieno vārdus!**

**vēss sēnes**

**lasa tirgu**

**vāra svētkus**

**iet uz sēņu zupu**

**svin laiks**

**2.Klausies un ieraksti vajadzīgo vārdu!**

**Dziesma par .............................**

**Ai, sēnīte mana,**

**Ai, .....................................!**

**Man ..................., tev .....................**

**Cepurīte.**

**Ko nu lai ......................,**

**Ko nu lai saku?**

**Kāpēc bij jāstaigā**

**Man šo ..........................?**

**Taciņas vidū**

**Tev galva starp ...........................**

**Un .................................**

**Sūnām.**

**Herberts Dorbe**

**3. Lasi un ieraksti pareizo vārdu!**

Bija pirmdiena – mierīga un droša ................... . Pēc brīvdienām .................. bija maz cilvēku. Tādēļ sēnes jutās ....................... . Jau no rīta tās skraidīja starp eglēm un meta kūleņus. Ap pusdienlaiku sēnes kļuva mierīgas.

„Es vairs ........................”, teica bērzlape un apsēdās uz koka.

Vecā beka sadusmojās: „Skrien vēl!”

Bet šampinjons ...................... un teica: „Lai jau skrien!”

*mežā nedusmojās diena nevaru lieliski*

**4. Uzraksti,**

**kad Tev skolā bija Mārtiņdienas gadatirgus,**

**kas tajā notika,**

**ko tirgū pārdeva,**

**vai un ko tu nopirki tirgū,**

**kā tev patika Mārtiņdienas gadatirgū?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ja Tev skolā nebija Mārtiņdienas gadatirgus, tad raksti par citu tirgu vai kādu citu iepirkšanos.

**Skolotājam**

**1. Savieno pareizos vārdus!**

vēss laiks

lasa sēnes

vāra sēņu zupu

iet uz tirgu

svin svētkus

**2. Klausies un ieraksti vajadzīgo vārdu!**

Dziesma par sēnīti

Ai, sēnīte mana,

Ai, gailenīte!

Man zaļa, tev dzeltena

Cepurīte.

Ko nu lai daru,

Ko nu lai saku?

Kāpēc bij jāstaigā

Man šo taku?

Taciņas vidū

Tev galva starp brūnām

Un pelēkām

Sūnām.

Herberts Dorbe

1. **Lasi un ieraksti pareizo vārdu!**

Bija pirmdiena – mierīga un droša diena. Pēc brīvdienām mežā bija maz cilvēku. Tādēļ sēnes jutās lieliski. Jau no rīta tās skraidīja starp eglēm un meta kūleņus. Ap pusdienlaiku sēnes kļuva mierīgas.

„Es vairs nevaru”, teica bērzlape un apsēdās uz koka.

Vecā beka sadusmojās: „Skrien vēl!”

Bet šampinjons nedusmojās un teica: „Lai jau skrien!”

**4. nodaļa. Paņemu plaukstā un apmīļoju (10 stundas)**

|  |  |
| --- | --- |
| **Apakšnodaļas** | **Metodiskie komentāri** |
| * 1. Mans pagalms | **Ceturtā nodaļā** ir veltīta Latvijai. Skolēni sāk mīlēt savu dzimto vietu no savas istabas, mājas, pagalma. Skolēni turpina pilnveidot sociokultūras kompetenci.  Skolēni iepazīst latviešu tautas teiku par Lāčplēsi un Lāčplēša dienas patieso nozīmi.  Nozīmīga ir trešā apakšnodaļa, kurā skolēni iepazīstas ar Latvijas sasniegumiem.  **1. uzdevumā** skolotājs var rosināt izteikt teikumus, kas vēl var dzīvot alā vai mājā. Ir iespēja atkārtot darbības vārda *dzīvot* izmantošanu visās formās.  Pēc **3. 1. uzdevuma** izpildes skolēni var uzrakstīt izveidotos vārdus. Pēc **3.3. uzdevuma izpildes** ar skolēniem var pārrunāt, kāpēc vieni spēj precīzi izstāstīt, ko redz, un citi vērīgi uzklausīt. Tā ir saruna par saziņu skolēniem saprotamā formā.  Pildot **4. uzdevumu**, skolēnus var rosināt meklēt vēstuļu draugus un rakstīt īstas adreses un vēstules. Savukārt **5. uzdevums** sekmē starppriekšmetu saiknes veidošanos, izpratni par karti, Latvijas pilsētu apzināšanu. Skolēni var norakstīt pilsētu nosaukumus alfabēta secībā. Ja skolotājs mudina skolēnus atrast informāciju vai attēlus par šīm pilsētām internetā, veidojas starppriekšmetu saikne ar datoriku. Skolēns mācās pateikt par sevi galveno informāciju.  **Apakšnodaļā *Lāčplēša diena***īpaša uzmanība jāpievērš **7. uzdevuma** tekstam, kurā stāstīts par Lāčplēša dienu. Skolēniem būtu jāapzinās, ka Lāčplēša diena nav saistīta ar varoņteiku par Lāčplēsi.  **3. apakšnodaļā** ir darbs ar informatīviem tekstiem, kuros nav sarežģītas leksikas, bet ir daudz faktu. Garuma un masas mērvienību nosaukumi un saīsinājumi nodrošina starppriekšmetu saikni ar matemātiku. Papildus skolēnus var rosināt meklēt informatīvu tekstu, kuros ir fakti un cita skaitliska informācija.  **Apakšnodaļā *Protu, protu...***pēc stāstījumiem par attēliem var arī rakstīt noteiktu skaitu teikumu. |
| 4.2. Lāčplēša diena |
| 4.3. Latvija lepojas |
| 4.4. Protu, protu... |
|  |

**PIELIKUMI**

**1. pielikums**

**Izveido teikumus!**

|  |  |  |  |
| --- | --- | --- | --- |
| aiz | skolas | atrodas | parks |

|  |  |  |  |
| --- | --- | --- | --- |
| aiz | durvīm | noslēpjas | Aldis |
| virs | mājas | lido | putni |

|  |  |  |  |
| --- | --- | --- | --- |
| zem | trepēm | ir | ratiņi |

|  |  |  |  |
| --- | --- | --- | --- |
| zem | galda | guļ | suns |

|  |  |  |  |
| --- | --- | --- | --- |
| kas | ir | uz | galda |

|  |  |  |  |
| --- | --- | --- | --- |
| blakus | ir | mans | draugs |

**Skolotājam**

Materiāls ir jāpalielina, jāsagriež un jāsajauc. Kad skolēni ir izveidojuši teikumus, tie jāpārraksta, liekot pieturzīmi teikuma beigās.

**2. pielikums**

**Ieraksti vārdu *svinēt* pareizā formā!**

Vecāki ................................ savu kāzu dienu.

Māsa .................................... izlaidumu.

Es ................................. savu dzimšanas dienu.

Mēs klasē ....................................... Ziemassvētkus.

Vai jūs .............................. svētkus?

Vai tu ............................... svētkus?

Vecāki svin savu kāzu dienu.

Māsa svin izlaidumu.

Es svinu savu dzimšanas dienu.

Mēs klasē svinam Ziemassvētkus.

Vai jūs svinat svētkus?

Vai tu svini svētkus?

**3. pielikums**

**Klausies un raksti vārdus!**

stiprs, drosmīgs, veikla, varonīgs, laba, labs, skaists, ugunīgs

**Uzraksti,**

**kas ir stiprs,**

**.............................................................................................**

**kas ir drosmīgs,**

**............................................................................................**

**kas ir skaista.**

**.............................................................................................**

**4. pielikums**

**Pārbaudes darba uzdevumu paraugi**

**Skolēna darba lapa**

**1. Klausies un ieraksti vārdus!**

Bērni ar sveču gaismiņām

............................................ uzzīmēt prot.

Bērni ar gaismiņām

Grib to piestarot.

......................................... ar gaismiņām

Grib to sasildīt.

Lai tā .................................... nav viena,

Lai tā tumsu var projām dzīt

Bērni ar ................................ gaismiņām

Latviju uzzīmēt māk.

Un tad dvēselītes

Pretī kā ............................... nāk.

1. **Raksti vārda beigās –*iņš* vai *–iņa*; *-ītis* vai *–īte*!**

saule – saul...............

gaisma – gaism..................

sēne – sēn...........................

cepure – cepur...................

bērns – bērn.......................

ezis – ez..............................

1. **No dotajiem vārdiem izveido teikumus! Liec pareizas pieturzīmes!**

Latvijā dzīvoju es

Dzimtā mana Salaspils vieta ir

brauc no Salaspils Rīgu autobuss uz

divas ir skolas Salaspilī

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. **Uzraksti dzejoli – apsveikumu Latvijai!**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Skolotājam**

**1. Klausies un ieraksti vārdus!**

Bērni ar sveču gaismiņām

Latviju uzzīmēt prot.

Bērni ar gaismiņām

Grib to piestarot.

Bērni ar gaismiņām

Grib to sasildīt.

Lai tā tumsā nav viena,

Lai tā tumsu var projām dzīt

Bērni ar sveču gaismiņām

Latviju uzzīmēt māk.

Un tad dvēselītes

Pretī kā gaismiņas nāk.

**Papildu informācija**

**Bērnu un pusaudžu grāmatu katalogs  
2010 – 2015**

Bērnu un pusaudžu grāmatu katalogs ir papildmateriāls skolotājiem un vecākiem. Katalogā ir četras sadaļas: informācija par bērnu un pusaudžu grāmatām.  
pirmsskolas vecuma bērniem 1. – 129. lpp.  
sākumskolas skolēniem 130. – 224. lpp.  
4. – 6. klases skolēniem 225. – 277. lpp.  
7. – 9. klases skolēniem 278. – 304. lpp.  
Katalogs aptver laika posmu no 2010. – 2014. gadam.   
<http://maciunmacies.valoda.lv/metodiskie-materiali/diasporai-un-imigrantiem#tab2>